Klipkraal is 'n gasteplaas, 38 km suid van Heidelberg en 9 km vanaf Vaal Marina. Die gasteplaas is die ideale bestemming vir gaste wat van die stadsgeraas wil wegbreek. Die plaas skuil tussen die heuwels van die Suikerbosrand.
Verblyf word in 3 selfsorgeenhede aangebied. Die eenhede is sowat 1,5 km van mekaar af geleë.
Kiepersol is 'n klipkothuis onder Kiepersolbome tussen die koppies van die Suikerbosrand en is ideaal vir 'n klein gesin. Taaibos is net met 'n 4x4-voertuig of 'n bakkie bereikbaar. Blinkblaar is 'n afgeleë huis met pragtige uitsigte op die Suikerbosrandheuwels en -grasvelde.
Al 3 eenhede het vere-d…
Al 3 eenhede het vere-duvets, kaggels en braaigeriewe, maar geen elektrisiteit nie. Die eenhede maak van sonkrag en gas gebruik.
Die plaas het 17 verskillende wildspesies en sluit swartwildebeeste, springbokke, sebras, blesbokke, jakkalse, duikers, steenbokke en rooiribbokke in. Ander doendinge op die plaas sluit wildkyk, voetslaan, voëlkyk, swem in die dam en fietsry in.